钦定古今图书集成/明伦汇编/宫闱典/第115卷 > 杜彦圭
## 钦定古今图书集成/明伦汇编/宫闱典/第115卷 > 杜彦圭

按《宋史外戚传》：“彦圭，审琼子。起家六宅副使，迁翰林
使。开宝五年，领信州刺史。六年，改领饶州团练使，俄
加领本州防御使。从征太原，与曹翰、孙继业攻城西
面。北征班师，命彦圭与孟元哲、药可琼、赵延进率兵
屯中山。坐市竹木，矫制免筭责，授洛苑使、饶州刺史。
裁数日，牵复馀年，迁沙州观察使，出知定州。雍熙中”
北伐，命副米信为幽州西北道行营都部署。“彦圭不
容军士晡食，设阵不整，以致亡失”，坐左迁均州团练
副使。雍熙三年，卒于贬所，年五十九。赠归义军节度。
景德二年春，加赠中书令，是秋，又赠太师。子守元。